વિકેટકીપર બેટ્સમેન રોબિન ઉથપ્પાને એક સમયમાં ઊભરતો ખેલાડી માનવામાં આવતો હતો. વિસ્ફોટક બેટ્સમેન ઉથપ્પાએ વન-ડે ક્રિકેટમાં ડેબ્યૂ મેચમાં જ શાનદાર 86 રનની ઈનિંગ રમી બધાનું ધ્યાન પોતાની તરફ ખેંચ્યું હતું. તેણે 2007ના વર્લ્ડકપમાં ભારત માટે ઓપનિંગ પણ કરી હતી. જોકે, અહીં તે નિષ્ફળ રહ્યો અને પોતાનું સ્થાન પાક્કુ કરી શક્યો નહી. તેણે IPLમાં પોતાની ક્ષમતા દેખાડી છે આ ઉપરાંત ફર્સ્ટ ક્લાસ ક્રિકેટમાં પણ 9 હજારથી વધારે રન બનાવી ચૂક્યો છે. જોકે, ભારત માટે રમેલી 43 મેચોમાં તે માત્ર 943 રન જ બનાવી શક્યો છે અને સતત પોતાની જગ્યા માટે સંઘર્ષ કરતો રહ્યો છે.